What If...? (animaatiosarja)
Jaksot > Kolmas tuotantokausi (2024)

| № (sarja) | № (kausi) | Nimi | Ohjaus | Käsikirjoitus | Julkaisu |
| --- | --- | --- | --- | --- | --- |
| 19 | 1 | Mitä jos… Hulk taistelisi Robottikostajia vastaan? (engl. What If… The Hulk Fought the Mech Avengers?) | Stephan Franck | Tarina: A. C. Bradley ja Bryan Andrews Käsikirjoitus: Ryan Little | 2024-12-2222. joulukuuta 2024 |
Bruce Banner oli aikoinaan ystävystynyt Sam Wilsonin kanssa. Mutta hän oli kesken kalastusreissun muuttunut Hulkiksi ja melkein satuttanut Wilsonia ja tämän siskoa, Sarahia. Yritettyään gammasäteilyllä poistaa Hulkin itsestään, hän tulikin luoneeksi jättimäisen gammapedon nimeltä Apex. Tony Stark oli rakentanut valtavia mecharobotteja, joilla Kostajat voisivat taistella sitä ja muita gammapetoja vastaan gammasodassa. Stark, Steve Rogers, Thor, Natasha Romanoff ja Clint Barton saivat kuitenkin surmansa, mutta Wilson, Monica Rambeau, Bucky Barnes, Nakia, Alexei Shostakov, Melina Vostokoff, Xu Shang-Chi ja Marc Spector olivat ryhtyneet uusiksi Robottikostajiksi voittaakseen sodan. Kymmenen vuotta sodan jälkeen, Pohjoisnavan alta ilmestyy uusi Apex ja tuhansia uusia gammapetoja. Monican suostuttelemana, vastahakoinen Wilson suuntaa Astra-saarille pyytämään apua Banneriltä. Banner antaa hänelle tiedot ”Mahtikostajan protokollasta”, jolla mecharobotit voisivat yhdistyä yhdeksi suuremmaksi mecharobotiksi. Apex on tästä huolimatta liian kova vastus, joten Banner tekee itsestään gammapommilla Mega-Hulkin, haastaakseen Apexin ja tullakseen gammapetojen uudeksi johtajaksi, jotta voisi pitää ne pysyvästi aisoissa. 
| 20 | 2 | Mitä jos… Agatha lähtisi Hollywoodiin? (engl. What If… Agatha Went to Hollywood?) | Bryan Andrews | Tarina: Bryan Andrews, Matthew Chancey ja Ryan Little Käsikirjoitus: Matthew Chancey ja Ryan Little | 2024-12-2323. joulukuuta 2024 |
Agatha Harkness aikoi toteuttaa rituaalin, jolla imeä Tiamutin, Maan ytimessä kasvaneen celestiaalin, voimat itsenssä. Tätä varten hän oli ryhtynyt Hollywood-näyttelijäksi ja saanut pääosan Howard Starkin ohjaamassa elokuvassa Kosminen kuningatar. Agathan ehdotuksesta he ottavat mukaan elokuvaan myös Kingon. Musikaalinumeron kuvausten aikana, Kingo paljastaa tietävänsä kaiken Agathan aikeista, ja Agatha teeskentelee vanginneensa muut Maan ikuiset ja imeneensä näiden voimat vain pelastaakseen Maan Tiamutin ilmestymisestä. Hän lupaa vapauttaa muut ikuiset, jos Kingon auttaa häntä suunnitelmassaan. Arishem Tuomari saa tietää heidän aikeistaan, ja aikoo henkilökohtaisesti tulla tuhoamaan Kingon. Starkin ja hänen hovimestarinsa, Edwin Jarvisin avulla, Agatha onnistuu imemään sekä Kingon että Tiamutin voimat, muuttuen uudeksi celestiaaliksi. Stark ja Jarvis kuvaavat rituaalin sekä Agathan taistelun Maahan saapunutta Arishemia vastaan kohtauksiksi elokuvaan. Mutta Agatha yritti Arishemin surmattuaan, orjuuttaa ihmiskunnan ennen kuin Kingo taivuttelee hänet luopumaan celestiaalin voimista ja jatkamaan näyttelijän uraa. Kingo uskoo muiden celestiaalien aikovan tulla kostamaan Arishemin kuoleman, mutta Agatha toteaa, että taistelusta heitä vastaan saisi jatko-osan Kosmiselle kuningattarelle. 
| 21 | 3 | Mitä jos… Punavartija pysäyttäisi Talvisotilaan? (engl. What If… The Red Guardian Stopped The Winter Soldier?) | Bryan Andrews | A. C. Bradley | 2024-12-2424. joulukuuta 2024 |
Vuonna 1991, Punainen huone ja Hydra lähettävät Alexei Shostakovin ja Bucky Barnesin tappamaan Howard ja Maria Starkin sekä varastamaan näiden hallussa olevan salkun täynnä supersotilasseerumia. Shostakov estää Barnesia tappamaan Starkeja, ja he saavat haltuunsa vain yhden seerumirokotteen. Koska Hydra kieltäytyy noutamasta heitä, kaksikko päättää matkustaa Las Vegasiin pyytämään apua ”Torniksi” kutsutulta vakoojalta. Heitä jahtaavat sekä Kansallispuistopalvelun vartija Morales että Jättiläisenä tunnettu S.H.I.E.L.D:in tiedeosaston johtaja Bill Foster. Las Vegasissa, Shostakoville ja Barnesille paljastuu, että ”Torni” oli Odabiah Stane, joka oli myynyt Neuvostoliitolle tiedon supersotilasseerumista vain, jotta nämä tappaisivat Starkit hänen puolestaan. Stane yrittää tappaa heidät, mutta Barnes pudottaa Stanen kuolemaan. Viranomaisten lisäksi kaksikko saa peräänsä myös Punaisen huoneen erikoisyksikön. Barnes tunnustaa Shostakoville saaneensa käskyn tappaa hänet ja käskee Shostakovin paeta. Raivostunut Shostakov tuhoaa seerumin, Barnesin jäädessä pidättelemään erikoisyksikköä. Barnes viedään takaisin Siperiaan, missä hän väittää Shostakovin kuolleen. Foster tarjoaa Shostakoville mahdollisuuden auttaa Yhdysvaltoja, ja 21 vuotta myöhemmin, Shostakov nähdään Kostajien rinnalla New Yorkin taistelussa. 
| 22 | 4 | Mitä jos… Howard Ankka avioituisi? engl. What If… Howard The Duck Got Hitched?) | Stephan Franck | Tarina: Bryan Andrews, Matthew Chancey ja Ryan Little Käsikirjoitus: Matthew Chancey ja Ryan Little | 2024-12-2525. joulukuuta 2024 |
Juhlija-Thorin Maan juhlien aikana, Howard Ankka ja Darcy Lewis olivat menneet naimisiin. Ja Darcy synnyttää heille munan sisällä olevan vauvan. Suurmestari kutsuu pariskunnan galaksienväliselle risteilylle, mutta havittelee heidän munaansa aamiaiseksi ennen kuin Yondu Udonta varastaa sen. Lähtiessään Yondun perään, pariskunta saa viestin Nick Furylta ja Phil Coulsonilta, jotka kertoivat munan oli syntyneen konvergenssin aikana, jolloin siitä kuoriutuvalla vauvalla tulisi olemaan suuria voimia. Siksi useat eri tahot olivat kiinnostuneita siitä, ja S.H.I.E.L.D. halusi munan haltuunsa suojellakseen sitä. Mutta pariskunta päättää hankkia munan takaisin itse, ja seuraa Yondua Knowhereen, missä Kaecilius ja muut mustan magian mestarit tappavat Yondun ja haluavat munasta uuden ruumiin Dormammulle. S.H.I.E.L.D.:n hyökättyä Knowhereen, pariskunta pakenee munan kanssa Jotunheimiin, mistä Loki myöntää heille turvapaikan. Mutta Laufey, olympiaanien kuningas Zeus, Malekith ja pimentohaltiat, sekä Thanos ja Musta Veljeskunta havittelevat myös munaa itselleen. Juuri kun pariskunta on joutumassa saarretuksi, muna kuoriutuu ja vapauttaa voimakkaan kultaisen energian puolustaakseen itseään. Fury myöntää pariskunnan ja vauvan pystyvän pitämään huolta itsestään, ja pariskunta antaa vauvalle nimeksi Byrdie. 
| 23 | 5 | Mitä jos… ilmestyminen tuhoaisi Maan? (engl. What If… The Emergence Destroyed the Earth?) | Stephan Franck | Tarina: Bryan Andrews, Matthew Chancey ja Ryan Little Käsikirjoitus: Matthew Chancey ja Ryan Little | 2024-12-2626. joulukuuta 2024 |
Kun Tiamut oli ilmestynyt Maan sisältä vuosia aikaisemmin, Quentin Beck oli vallannut Stark-yhtiöiden ja luonut Rautafederaatioksi kutsutun armeijan orjuuttamaan planeetan tuhosta selvinneet ihmiset. Nykyhetkessä, Riri Williams osti osia Sharon Carterilta, joka pettää hänet Federaatiolle. Paettuaan, Williams tapaa Wongin, Okoyen, Valkyyrian ja Ying Nanin, jotka pyytävät häntä liittymään ”Liittoumaan”. Beckin luutnantti, Valkoinen Vision, hyökkää heidän piilopaikkanaan toimivan RMS Titanicin hylkyyn, mutta Williams onnistuu sammuttamaan hänet, ja tekee hänen jäänteillään itsestään ihmissyntesoidi-hybridin. Liittouman pidätellessä Federaatiota, Williams tunkeutuu Beckin tukikohtaan tuhotakseen illuusioita ylläpitävät naniitit. Mutta Williams menettää kyvyn nähdä Beckin illuusioiden lävitse. Beck näyttäytyy hänelle, ja paljastaa ladanneen naniitit omaan kehoonsa, hallitakseen illuusioita mielensä voimalla. Mutta hän oli naniittien vuoksi kuolemaisillaan, ja halusi Visionin jäänteet itselleen voidakseen elää. Williams vapautuu illuusioista, ja huomaa Liittouman jäsenten kuolleen. Seuraaja puuttuu asioihin rohkaisemalla Williamsia, joka repii naniitit irti Beckin kehosta, tappaen Beckin. Williams valaisee taivaalle Kostajien symbolin antaakseen ihmiskunnalle toivoa, mutta toiset Seuraajat ovat pettyneitä siihen kuinka Seuraaja oli jälleen rikkonut valansa. 
| 24 | 6 | Mitä jos… 1872? (engl. What If… 1872?) | Stephan Franck ja Bryan Andrews | Tarina: Bryan Andrews, Matthew Chancey ja Ryan Little Käsikirjoitus: Matthew Chancey ja Ryan Little | 2024-12-2727. joulukuuta 2024 |
Vuonna 1860, Xu Xialing oli paennut Kiinasta Yhdysvaltoihin, missä hän oli joutunut muiden kiinalaissiirtolaisten ohella Hupuksi kutsutun rikollisjohtajan orjaksi. Vuonna 1872, Xu Shang-Chi oli saapunut etsimään siskoaan yhdessä Kate Bishopin kanssa, joka halusi kostaa Hupulle oman perheensä kuoleman. Kukistettuaan John Walkerin miehet saadakseen heiltä tietoa, kaksikko löytää Hupun tuhoaman kylän ja pojan nimeltä Kwai Jun-Fan. Shang-Chi, Bishop ja Jun-Fan löytävät Sonny Burchin isännöimän huipputeknologisen junan, jossa kadonneet kiinalaissiirtolaiset istuivat aivopestyinä. Shang-Chi ja Bishop joutuvat vangeiksi, mutta Seuraaja auttaa Jun-Fania pakenemaan. Shang-Chi tapaa Xialingin, joka oli tappanut alkuperäisen Hupun ja varastanut hänen voimansa. Hän halusi veljensä liittyvän puolelleen, mutta Shang-Chi kieltäytyy. Burch tunnustaa tappaneensa Bishopin perheen, ja aikoo aivopestä myös hänet taskukellonsa avulla. Mutta Jun-Fan murtaa siirtolaisten aivopesun junan kellon avulla, ja Bishop tyrmää Burchin. Shang-Chi kieltäytyy taistelemasta siskoaan vastaan, ja Bishop tulee tappaneeksi Xialingin. Kaksikko ratsastaa kohti auringonlaskua, mutta toiset Seuraajat saapuvat rankaisemaan Seuraajaa universumien asioihin puuttumisesta, jolloin tarkkailutasolta irtoaa sirpaleita ajelehtimaan ympäri multiversumia. 
| 25 | 7 | Mitä jos… Seuraaja katoaisi? (engl. What If… The Watcher Disappeared?) | Stephan Franck | Tarina: Bryan Andrews, Matthew Chancey ja Ryan Little Käsikirjoitus: Matthew Chancey ja Ryan Little | 2024-12-2828. joulukuuta 2024 |
Kapteeni Carter, ja hänen johtamansa uusi Multiversumin Vartijoiden kokoonpano, johon kuuluvat Kahhori, aikuinen Byrdie Ankka, ja Mjolniria kantava variantti Ororo Munroesta / Stormista, pelastavat Xandarin-625 universumeita syövältä hirviöltä. Kukistettuaan hirviön, he löytävät kolme tarkkailutasolta pudonnutta sirpaletta, ja tajuavat Seuraajan olevan vaikeuksissa. Sillä välin, Viidennessä ulottuvuudessa, Seuraajat Eminenssi, Inkarnaatio ja Teloittaja ovat aikeissa järjestää Seuraajalle oikeudenkäynnin. Byrdien epäonnistuttuaan yrityksessään käyttää kahta ensimmäistä sirpaleita ja Kang Valloittajalle kuulunutta teknologiaa päästäkseen Viidenteen ulottuvuuteen, Kahhori ehdottaa avun pyytämistä Ikuisen Ultronin variantilta. Jos yritys epäonnistuisi, he hävittäisivät variantin Aikavarianssivirastolta (AVV) varastetulla teknologialla. Puhuttuaan Stormin kanssa, Carter matkustaa Kangin aikatuolilla yksin Ultronin luokse, mutta Eminenssi vangitsee hänet. Kyseinen Ultronin variantti oli ollut niin pitkään yksin, että oli lakannut näkemästä elotonta universumia rauhanomaisena. Hän imee viimeisen sirpaleen itseensä auttaakseen Kahhoria, Byrdie’tä ja Stormia pääsemään Viidenteen ulottuvuuteen. 
| 26 | 8 | Mitä jos… Mitä jos? (engl. What If… What If?) | Bryan Andrews | Tarina: Bryan Andrews, Matthew Chancey ja Ryan Little Käsikirjoitus: Matthew Chancey ja Ryan Little | 2024-12-2929. joulukuuta 2024 |
Kauan sitten, Seuraaja sai Eminenssiltä tehtäväkseen tarkkailla multiversumia. Sitä ennen hänen oli vannottava Seuraajien ritarikunnan vala ja luovuttava alkuperäisestä nimensään. Nykyhetkessä, Eminenssi, Inkarnaatio ja Teloittaja syyttivät Seuraajaa tiedon antamisesta Strange Supremelle tuhoutuneen universuminsa elvyttämiseksi, Riri Williamsin ja Kwai Jun-Fanin pelamisesta, sekä Kapteeni Carterin toimista. Ikuinen Ultron saapuu paikalle ja uhraa itsensä antaakseen Seuraajalle ja Carterille aikaa paeta Multiversumin Vartijoiden kanssa. Carter ehdottaa Seuraajien houkuttelemista Strangen universumiin, mitä Strangen yhä jäljellä oleva sielu hallitsi atomeita myöten. Mutta Seuraajat saavat heidät kiinni ja tuhoavat aluksen. Seuraaja antaa Vartijoille voimia neuvomalla heitä vannomaan Seuraajien ritarikunnan valan, ja ottaa takaisin käyttöön alkuperäisen nimensä: Uatu. Kun Seuraajat yhdistävät voimansa yrittääkseen eliminoida multiversumista kaikki Carterin, Kahhorin, Byrdien, ja Stormin variantit, Carter uhraa itsensä siirtääkseen onnistuneesti Uatun, Vartijat ja Seuraajat Strangen universumiin. Strange tekee Eminenssistä, Inkarnaatiosta ja Teloittajasta voimattomia, ja Uatu vakuuttaa heidät siitä, että hekin voisivat oppia näkemään multiversumin ja elämän syvemmät merkitykset. Kahhori, Byrdie ja Storm surevat Carterin kuolemaa, ja hyväksyvät Uatun tarjouksen jäädä tarkkailutasolle tarkkailemaan multiversumia yhdessä hänen kanssaan.